ધારાવીના સેક્ટર નંબર પાંચમાં દસ હજાર જેટલા ઝૂંપડાવાસીનું રીહૅબિલિટેશન થયા બાદ મ્હાડા પાસે કૉમન મૅન માટેનાં ૧૫,૦૦૦ ઘરની યોજના છે. ધારાવી રીડેવલપમેન્ટ પ્રોજેક્ટના ભાગરૂપે સેક્ટર પાંચનું રીડેવલપમેન્ટ મ્હાડા દ્વારા થશે અને આ કામ શરૂ પણ થઈ ચૂક્યું છે. આ સેક્ટરના રીડેવલપમેન્ટ માટે કુલ ૬.૨૦ લાખ સ્ક્વેર મીટર જગ્યામાંથી મ્હાડાએ ૨.૩૨ લાખ સ્ક્વેર મીટરમાં જ્યારે બાકીની જગ્યામાં પ્રાઇવેટ પાર્ટીઓએ રીડેવલપમેન્ટ કરવાનું છે. મ્હાડાને ચારની ફ્લોર સ્પેસ ઇન્ડેક્સ (જ્લ્ત્) મળી છે એથી ત્યાં મ્હાડા ચાર ગણું બાંધકામ કરી શકશે અને સેક્ટર પાંચમાં મ્હાડા કુલ ૧૦.૮૦ લાખ સ્ક્વેર મીટરનું બાંધકામ કરશે. ધારાવી સેક્ટર પાંચનાં ૯૩૮૭ ઝૂંપડાંના રીહૅબિલિટેશન માટે મ્હાડાને ૪.૬૩ લાખ સ્ક્વેર મીટર જગ્યાની જ જરૂર પડશે, બાકીની ૬.૧૭ લાખ સ્ક્વેર મીટર જગ્યા મ્હાડા વેચી શકશે.